armvectores/hy_wikipedia_2023 huggingface dataset:
Բեատրիս Լուենգո

Բեատրիս Լուենգո (իսպ.՝ Beatriz Luengo González, դեկտեմբերի 23, 1982(1982-12-23), Մադրիդ, Իսպանիա), իսպանացի երգչուհի, դերասանուհի և պարուհի, ով հայտնի է «Պարեր աստղերի տակ» սերիալում կատարած Լոլայի դերով։


== Կենսագրություն ==
Բեատրիսը մանկուց երազել է դառնալ դերասանուհի։ Ընդունվում է Պարերի թագավորական ակադեմիա, որտեղ սովորել է բալետային պարեր և ֆլամենկո։ Նրա կարիերայում շրջադարձային է եղել 2002 թվականին, երբ նա ստացել է «Պարեր աստղերի տակ» սերիալի գլխավոր դերերից մեկը։ Այդ ժամանակից ի վեր նա նկարահանվել է ևս 5 ֆիլմերում և դարձել ճանաչում ձեռք բերել ոչ միայն իր հայրենիքում, այլև արտերկրում։
2005 թվականին Բեատրիսն սկսել է երաժշտական կարիերա՝ թողարկելով իր առաջին՝ «Mi Generación» ալբոմը։ Հետագայում նա թողարկել է մի շարք ալբոմներ, որոնցից «Pretendo Hablarte»-ն ունի պլատինե կարգավիճակ


== Ֆիլմագրություն ==


=== Ֆիլմեր ===
2001 – Pasión adolescente
2008 – 1860, l’esprit des ombres
2008 – La hija de la Aurora
2009 – TinkerBell And The Lost Treasure
2010 – Քաղցր երազներ


=== Հեռուստասերիալներ ===
1993-1995 – El Circo de Rita y Miliki (musical program)
1999 – Robles, Investigador Privado
2000 – Periodistas – Candela
2000 – Policías, en el corazón de la calle – Toñi
2001 – El Comisario
2002-2005 – Un paso adelante – Lola Fernández
2006 – Empieza el espectáculo (musical program)
2006 – El Desafío Bajo Cero (artistic skating)
2009 – La hora de José Mota


== Սկավառակագրություն ==


=== Ալբոմներ ===
2005: Mi generación
2006: BL
2008: Carrousel
2011: Bela Y Sus Moskitas Muertas


=== Սինգլներ ===
2005: Mi Generación
2005: Go Away
2006: Hit Lerele
2008: Pretendo hablarte
2009: Dime
2011: Como Tú No Hay 2


==== Ալբոմների մեջ չներառված երգեր ====
May Yo Lo


== Ծանոթագրություններ ==


== Արտաքին հղումներ ==
Պաշտոնական կայք
Բեատրիս Լուենկոյի էջը Internet Movie Database կայքում
Լենա Բյորիեսոն

Լենա Բյորիեսոն (շվեդերեն՝ Lena Börjeson, լրիվ անունը` Helena (Lena) Börjeson, հոկտեմբերի 13, 1879(1879-10-13), Կոպենհագեն, Դանիա - ապրիլի 14, 1976(1976-04-14), Sofia church parish, Ստոկհոլմ, Ստոկհոլմի լեն, Շվեդիա), շվեդ քանդակագործ և մանկավարժ։


== Կենսագրություն ==
Ծնվել է 1879 թվականի հոկտեմբերի 13-ին, Կոպենհագենում, քանդակագործ Ջոն Բյորիեսոնի ընտանիքում։ Նա ուներ երկու եղբայր` նկարիչ Գուննար Բյորիեսոնը և քանդակագործ Բյորե Բյորիեսոնը։ Նախնական գեղարվեստական կրթությունը ստացել է հոր մոտ։ Նա ուղեկցում էր հորը 1905-1906 թվականներին Իտալիա կատարված գեղարվեստական ուղևորությունների ընթացքում։   

1916 թվականին Լենան մեկնեց Փարիզ, որտեղ բացեց Maison Watteau գեղարվեստի պատկերասրահը, այնուհետև դարձավ Սկանդինավյան ակադեմիայի գեղարվեստի դպրոցի տնօրեն։ Ֆրանսիայում նա մնաց մինչև 1939 թվականը, այնուհետև վերադառնալով Շվեդիա, 1940 թվականին հիմնադրեց սեփական քանդակագործական դպրոցը Ստոկհոլմում։ Ուսուցումը կազմակերպվում էր նրա բնակարանում և Fjällgatan 34 հասցեում գտնվող տանը։ Հետաքրքիր զուգադիպությամբ նույն տան վերին հարկերում էր բնակվում շվեդ ակտիվիստ և քաղաքական գործիչ Աննա Լինդհագենը։
Բյորիեսոնը հիմնականում պատրաստում էր դիմանկարային կիսանդրիներ, արձանիկներ և ժանրային քանդակներ։ Լենա Բյորիեսոնի որոշ աշխատանքներ ներկայացված են Ստոկհոլմում, Շվեդիայի ազգային թանգարանում։
Մահացել է 1976 թվականի ապրիլի 14-ին, Ստոկհոլմում։


== Ծանոթագրություններ ==


== Արտաքին հղումներ ==
BÖRJESON, HELENA (LENA)
Մեսամե-դասի

«Մեսամե-դասի» (վրաց.՝ მესამე დასი, թարգմանավար՝ «Երրորդ դաս, խումբ»), սոցիալ-դեմոկրատական առաջին կազմակերպությունը Անդրկովկասում։ Հիմնադրվել է 1892 թվականին, Զեստափոնում, որպես գրական-քաղաքական խումբ, Էգնատե Նինոշվիլու և Միխայիլ Ցխակայայի նախաձեռնությամբ։ 1893 թվականին իրեն հռչակել է սոցիալիստ-մարքսիստների խումբ։ Առաջին հրապարակային ելույթը կայացել է 1894 թվականի մայիսի 8-ին։ Գրող, հասարակական գործիչ Իրակլի Ծերեթելին «Կվալի» թերթում կազմակերպությունն անվանեց «Մեսամե-դասի» (առաջին խումբ՝ «Պիրվելի դասի» և երկրորդ խումբ՝ «Մեորե դասիի հեղափոխական-դեմոկրատական էին)։ 
«Մեսամե-դասի»-ի անդամներն ուսանող երիտասարդության շրջանում պրոպագանդում էին Կառլ Մարքսի, Ֆրիդրիխ Էնգելսի, Գեորգի Պլեխանովի աշխատությունները։ Կազմակերպության գործունեության կենտրոնը Թիֆլիսն էր, սակայն կապեր ուներ նաև Անդրկովկասի մյուս մեսամե-դասի խմբակների հետ։ Հենց սկզբից խումբը քաղաքականապես միատարր չէր։ Մեծամասնությունը հակված էր դեպի «լեգալ մարքսիզմն» ու ազգայնականությունը, հետագայում՝ դեպի «Էկոնոմիզմը»․ հանդես էր գալիս «դասակարգային պայքարի» մարքսիստական ըմբռնման դեմ։
Մոսկվայի ճարտարապետության ինստիտուտ

Մոսկվայի ճարտարապետության ինստիտուտ (պետական ակադեմիա) (ռուս.՝ Московский архитектурный институт (государственная академия) (МАрхИ)), ճարտարապետներ պատրաստող բարձրագույն ուսումնական հաստատություն Մոսկվայում։ Կազմավորվել է 1933 թվականին՝ շարունակելով   Մոսկվայի ճարտարապետության դպրոցի ավանդույթները և իրականացնում է 1749 թվականին Դմիտրի Ուխտոմսկու կողմից հիմնադրված առաջին ճարտարապետական դպրոցի ժամանակագրությունը։


== Պատմություն ==
Ինստիտուտը հիմնադրվել է ԽՄԿԿ քաղբյուրոյի 14.10.1933 և  5.9.1933 համապատասխան որոշումների հիման վրա և շարունակել է Մոսկվայի ճարտարապետության դպրոցի ավանդույթները։ Ինստիտուտն իրականացնում է 1749 թվականին Մոսկվայի գլխավոր ճարտարապետ Դմիտրի Ուխտոմսկու կողմից հիմնադրված առաջին ճարտարապետական դպրոցի ժամանակագրությունը։
1994 թվականից Մոսկվայի ճարտարապետության ինստիտուտը հավատարմագրվել է Բրիտանացի ճարտարապետների թագավորական ինստիտուտի կողմից  (RIBA):
Դասընթացն իրականացվում է հետևյալ մասնագիտություններով՝

Բնակելի և հասարակական շենքերի ճարտարապետություն
Արդյունաբերական կառույցների ճարտարապետություն
Քաղաքների հատակագծում, նախագծում
Շենքերի վերականգնում և վերակառուցում
Գյուղական բնակավայրերի ճարտարապետություն
Լանդշաֆտային ճարտարապետություն
Ճարտարապետության տեսություն և պատմություն
Քաղաքաշինության տեսության հիմունքներ
Ճարտարապետական միջավայրի նախագծում


== Ծանոթագրություններ ==


== Արտաքին հղումներ ==
Պաշտոնական կայք
Ինստիտուտի ուսանողական կայք
Студенческий журнал МАрхИ (marhipress.ru) Archived 2021-03-06 at the Wayback Machine.
Ժիրով (Կաշարսկի շրջան)

Ժիրով (ռուս.՝ Жиров), գյուղ Ռուսաստանի Ռոստովի մարզի Կաշարսկի շրջանում։ Մտնում է Վերխնեսվեչնիկովսկի գյուղական համայնքի կազմի մեջ։
Խախաբո (Դուշեթի շրջան)

Խախաբո (վրաց.՝ ხახაბო), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 2150 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1 մարդ։


== Ծանոթագրություններ ==
Ուռվաստե (Էստոնիայի շրջան)

Ուռվաստե շրջան (էստ․՝ Urvaste vald), շրջան Էստոնիայի Վիրումաա նահանգում։ Շրջանի կենտրոնն է Կուլդռե գյուղը։


== Բնակչություն ==
2006 թվականի տվյալներով շրջանում բնակվում էին 1433 մարդ։ Բնակչության խտությունը շրջանում կազմում էր 10,24 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը (էստոներեն)
(7527) Մարպլես

(7527) Մարպլես (անգլ.՝ Marples), աստերոիդ աստերոիդների հիմնական գոտում։ Հայտնաբերվել է 1993 թվականի հունվարի 20-ին Տակեշի Ուրատայի կողմից Օոհիրայում։
Միջին հեռավորությունը Արեգակից կազմում է 2,284275 ա. մ., առավելագույնը մոտենում է 1,8592 ա. մ. հեռավորության վրա և հեռանում 2,7093 ա. մ.։ Արեգակի շուրջ մեկ ամբողջական պտույտ է կատարում 1261,02 երկրային օրվա ընթացքում, իր ուղեծրով շարժվելով միջինում 0,285484 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,52° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7527) Մարպլես աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մուստաֆա Աբդուլհալիք Ռենդա

Մուստաֆա Աբդուլհալիք Ռենդա (թուրք.՝ Mustafa Abdülhalik Renda, նոյեմբերի 29, 1881(1881-11-29), Յանինա, Հունաստան - նոյեմբերի 1, 1957(1957-11-01), Քադըքյոյ, Ստամբուլի մարզ, Թուրքիա), ալբանական ծագումով թուրքական պետական և քաղաքական գործիչ։ Ի պաշտոնե իր գործունեությամբ նպաստել է Հայոց ցեղասպանության իրագործմանը։


== Կենսագրություն ==
Մուստաֆա Աբդուլհալիք Ռենդան ծնվել է Օսմանյան կայսրության Յանինա քաղաքում (այժմ՝ Հունաստան)՝ ծագումով ալբանական ընտանիքում։ 1902-1918 թվականներին պաշտոնավարել է Օսմանյան կայսրության մի շարք նահանգներում և քաղաքներում՝ զբաղեցնելով նաև նահանգապետի պաշտոն։ Եղել է էկոնոմիկայի փոխնախարար, աշխատել է Ներքին գործերի նախարարությունում։ Նշանակվել է Կոնիայի նահանգապետ, իսկ հետո նաև Զմյուռնիայի նահանգապետ։ 1923-1935 և 1946-1948 թվականներին զբաղեցրել է ֆինանսների և պաշտպանության նախարարների պաշտոնները։
1934 թվականին, «Ազգանունների մասին» օրենքի ընդունումից հետո, ըստ որի Թուրքիայի քաղաքացիները պետք է ազգանուն կրեին, նա վերցրել է Ռենդա ազգանունը։ 1935-1946 թվականներին եղել է Թուրքիայի Ազգային մեծ ժողովի նախագահը։ Աթաթուրքի մահից հետո, 1938 թվականի նոյեմբերին, մեկ օրով կատարել է Թուրքիայի նախագահի պարտականությունները։
Մահացել է 1957 թվականի հոկտեմբերի 1-ին՝ Ստամբուլում։ Թաղված է Անկարայում։


== Հայերի ցեղասպանությունը ==
Հայոց ցեղասպանության ժամանակ Ռենդան պատասխանատու էր Բիթլիսի վիլայեթում՝ հայերի տեղահանության և սպանությունների համար։ 1916 թվականին նա Հալեպի նահանգապետն էր և մեծ դերակատարություն է ունեցել հայերին տեղահանելու և Դեր Զորում մահվան մատնելու գործում։ Ըստ Հալեպի գերմանական հյուպատոս Ռոսլերի խոսքերի. «Ռենդան ջանասիրաբար աշխատանք էր տանում հայերին ոչնչացնելու գործում»։ Երրորդ բանակի գեներալ Վեհիբ փաշան, իր ցուցմունքներում նշել է, որ Ռենդան Մշո գավառում ողջակիզել է հազարավոր մարդկանց։


== Ծանոթագրություններ ==
Մարժանգուլովո

Մարժանգուլովո (ռուս.՝ Маржангулово, բաշկիրերեն՝ Мәрйәмғол), գյուղ Ռուսաստանի Բաշկորտոստան հանրապետության Դուվանսկի շրջանի կազմում։
Բնակչությունը 2002 թվականին գրանցված տվյալներով կազմում էր 220 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վիմոդրոնե

Վիմոդրոնե իտալերեն՝ Vimodrone` քաղաք Իտալիայում, գտնվում է Լոմբարդիա մարզի Միլան գավառում։
Բնակչությունը 14 132 (2005-ի տվյալներով) մարդ է։ Բնակչության միջին խտությունը` 3460 մարդ/կմ²։ Զբաղեցնում է 4 կմ² տարածք։ Փոստային ինդեքս՝ 20090։ Հեռախոսային կոդը՝ 02։
Բնակավայրը գտնվում է Ռեմիջիո սրբի հովհանավորության տակ։


== Արտաքին հղումներ ==
http://www.comune.vimodrone.milano.it/


== Ծանոթագրություններ ==
790

790 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 790 թվականն է, 
VIII դարի 90-րդ տարին։


== Դեպքեր ==


== Ծնունդներ ==


== Մահեր ==
Ստեփանոս Ա Դվնեցի, Ամենայն հայոց կաթողիկոս 788 թվականից (ծ. անհայտ)
Բրազիլիայի բանկի մշակութային կենտրոն

Բրազիլիայի բանկի մշակութային կենտրոն (պորտ.՝ Centro Cultural Banco do Brasil, ԲԲՄԿ, CCBB), Banco do Brasilի հովանավորության ներքո գործող մշակութային կազմակերպություն Բրազիլիայում, կենտրոններ ունի Ռիո դե Ժանեյրո, Բրազիլիա, Սան Պաուլո, Բելու Հորիզոնտի քաղաքներում։


== Պատմություն ==
Բրազիլիայի բանկի մշակութային կենտրոնը գործունեությունն սկսել է 1986 թվականին։ Ռիո դե Ժանեյրոյում բացվել է 1989 թվականին, Բրազիլիայում՝ 2000 թվականին, Սան Պաուլոյում՝ 2001 թվականին և Բելու Հորիզոնտիում՝ 2013 թվականին։ Ռիո դե Ժանեյրոյի, Բրազիլիայի, Սան Պաուլոյի կենտրոններն ընդգրկված են ամենաշատ այցելուներ ունեցող 100 թանգարանների ցանկում։ 2013 թվականին 3 կենտրոնները միասին ունեցել են 4.4 միլիոն այցելու, 2034397 այցելու Ռիո դե Ժանեյրոյում, 1468818 այցելու Բրազիլիայում, 931639 այցելու Սան Պաուլոյում։
ԲԲՄԿ ամենամեծ կենտրոնը գտնվում է Ռիո դե Ժանեյրոյում՝ տեղավորված Ֆրանսիսկո Խոակին Բետենկորտ դա Սիլվայի արտ-դեկո ոճով նախագծած շենքում։ Ռիո դե Ժանեյրոյի կենտրոնին չափերով մոտ է Սան Պաուլոյի կենտրոնը, որը նույն ոճով նախագծել է Իպոլիտո Պույոլը։ Երեք կենտրոններից ամենափոքրը Բրազիլիայի մասնաճյուղն է, որը նախագծել է Ալբա Ռաբելո Կունհան։ Ե՛վ Ռիո դե Ժանեյրոյի, և՛ Սան Պաուլոյի մասնաճյուղերն ունեն թատրոն, կինոդահլիճ, բազմաֆունկցիոնալ պատկերասրահներ։


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
http://culturabancodobrasil.com.br Բրազիլիայի բանկի մշակութային կենտրոն. պաշտոնական կայք
Իլմացալու (գյուղական ավան, Տեհտվեռե շրջան)

Անվան այլ կիրառումների համար տե՛ս՝ ԻլմացալուԻլմացալու (էստ․՝ Ilmatsalu), գյուղական ավան Էստոնիայի Տարտումաա նահանգի Տեհտվեռե շրջանում։
2011 թվականի տվյալներով գյուղական ավանում բնակվում էր 392 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Բոյկովո (գյուղ, Ռոմնիի շրջան)

Անվան այլ կիրառումների համար տե՛ս՝ Բոյկովո (այլ կիրառումներ)Բոյկովո (ուկրաիներեն՝ Бойкове), գյուղ Ուկրաինայի Սումիի մարզի Ռոմնիի շրջանում։
2001 թվականի տվյալներով Բոյկովո գյուղում բնակվում էր 3 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կետ

Անվան այլ կիրառումների համար տե՛ս՝ Կետ (այլ կիրառումներ)Երկրաչափության, Տոպոլոգիայի և նրանց հարող մաթեմատիկայի ճյուղերում տարածական կետը այն պարզագույն հասկացությունն է, որի միջոցով այլ հասկացություններ կարող են սահմանվել։
Երկրաչափության մեջ կետերը զրո չափանի տարածություն են, այսինքն նրանք չունեն ծավալ, մակերես, երկարություն կամ որևէ այլ նմանատիպ բարձր չափողականություն։ Բազմությունների տեսության հետ առնչվող մաթեմատիկայի ճյուղերում մաթեմատիկական տարրը հաճախ նույնացվում է կետի հետ։


== Կետերը և Էվկլիդյան երկրաչափությունը ==

Կետերն ավելի հաճախ դիտարկվում են Էվկլիդյան երկրաչափությունում, որտեղ դրանք հիմնարար հասկացություններից մեկն են։
Էվկլիդեսի սահմանումով «կետն այն մարմինը կամ պատկերն է, որը չունի մասեր»։
Մեդինա (երգչուհի)

Մեդինա (դանիերեն՝ Medina, նոյեմբերի 30, 1982(1982-11-30), Օրհուս, Կենտրոնական Յուտլանդիա տարածաշրջան, Դանիա), դանիացի երգչուհի և երգահան։
2009, 2011 և 2012 «MTV Europe Music Awards»-ում ճանաչվել է դանիացի լավագույն երգչուհի, ինչպես «Zulu Awards»-ում է ճանաչվել դանիացի լավագույն երգչուհի։ Նա նաև հաղթել է «DeeJay Awards 2010»-ի լավագույն դանիացի երգչուհի և լավագույն ալբոմ անվանակարգերը։


== Ծանոթագրություններ ==


== Արտաքին հղումներ ==
Երգչուհու պաշտոնական կայքը
66

66 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 66 թվականն է, 
I դարի 66-րդ տարին։

Տրդատ Ա-ն դարձավ արքա


== Ծնունդներ ==


== Մահեր ==
Արկադի Բարխուդարյան

Արկադի Միսակի  Բարխուդարյան (օգոստոսի 12, 1940(1940-08-12), Գորիս, Հայկական ԽՍՀ, ԽՍՀՄ), տեխնիկական գիտությունների դոկտոր (1989), պրոֆեսոր (1991), ՀԽՍՀ պետական մրցանակի դափնեկիր (1985)։


== Կենսագրություն ==
Ծնվել է 1940 թվականին օգոստոսի 12-ին, Գորիս քաղաքում։ 1958 թվականին ավարտել է միջնակարգ դպրոցը, 1963 թվականին՝ Երևանի պոլիտեխնիկական ինստիտուտի շինարարական ֆակուլտետը, ստացել է  ինժեներ-հիդրոտեխնիկի որակավորում։ Աշխատել է նույն ինստիտուտի նյութերի դիմադրության ամբիոնում, ավարտել ասպիրանտուրան և 1969 թվականին Կիևի քաղաքացիական ավիացիայի ինժեներների ինստիտուտում պաշտպանել թեկնածուական դիսերտացիա։ Դոկտորական դիսերտացիան պաշպանել է Մոսկվայի ջրամատակարարման, ինժեներական հիդրոերկրաբանության և հիդրոտեխնիկական կառուցվածքների գիտահետազոտական ինստիտուտում և ստացել տեխնիկական գիտությունների դոկտորի գիտական աստիճան։
1990 թվականին աշխատանքի է անցել   Ճարտարապետության և շինարարարության Հայաստանի ազգային համալսարանում, եղել է ոււսումնական աշխատանքների գծով փոխտնօրեն։
Հիդրոդինամիկ հարթաչափման նոր մեթոդի հեղինակ է, ունի մոտ 57 տպագրված աշխատանք և 7 հեղինակային վկայական, հրատարակել է երկու մեթոդական ձեռնարկ և դասախոսությունների կոնսպեկտներ։ Մի շարք գիտական և գիտական աստիճաններ շնորհող գիտախորհուրդների անդամ է, հանդիսանում է հիդրավլիկական հետազոտուտյունների միջազգային ասոցիացիայի անդամ։


== Ծանոթագրություններ ==


== Արտաքին հղումներ ==
Бархударян Аркадий Мисакович
Չիրդիլի

Չիրդիլի (վրաց.՝ ჩირდილი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 1350 մետր բարձրության վրա։ Շրջկենտրոն Դուշեթից հեռու է 72 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 8 մարդ։


== Ծանոթագրություններ ==
Լեհաստանի դրամահատարան

Լեհաստանի դրամահատարան (լեհ.՝ Mennica Polska), մասնավոր ընկերություն (Mennica Polska S.A.), միակ մարմինն է, որին իրավունք է տրված արտադրելու (հատելու) մետաղադրամներ և ներդրումային ապրանքներ Լեհաստանում։ Այն գտնվում է Վարշավայում։ Լեհաստանի դրամահատարանը բաժնետիրական ընկերություն է, որը գրանցված է Վարշավայի ֆոնդային բորսայում 1998 թվականի ապրիլի 7-ից, ինչն էլ նրան դարձնում է այն միակ դրամահատարանը աշխարհում, որը հրապարակայնորեն գործարքներ է կատարում։


== Պատմություն ==
1766 թվականի փետրվարի 10-ին Լեհաստանում կատարվեց դրամահատական բարեփոխում, Վարշավայի Բիելանսկա փողոցում կառուցված նոր դրամահատարանը հատում էր ոսկե, արծաթե և պղնձե մետաղադրամներ, ինչպես նաև մեդալներ ու շքանշաններ։


== Միջազգային համագործակցություն ==
2009 թվականի փետրվարի 5-ին Բեռլինի համաշխարհային դրամական ցուցահանդեսում հայտարարվեց նախադեպային շրջանակներում միջազգային համագործակցության մասին։ Լեհաստանի դրամահատարանը (Mennica Polska) և Մետաղադրամների որակավորման մասնագիտական ծառայությունը (PCGS) Վարշավայում, Լեհաստանի դրամահատարանին կից, հիմնեցին դրամահատարանի նոր հուշադրամների որակավորման և ներկայացման կենտրոն ստեղծելու ծրագիր։ Նոր ծրագիրը կխթանի լեհական և արևելաեվրոպական հավաքորդներին և դիլերներին որակյալ և ժամանակակից համաշխարհային մետաղադրամների ներկայացումը։


== Ծանոթագրություններ ==


== Արտաքին հղումներ ==
Mint of Poland
Սկանդերբեգի հուշարձան (Տիրանա)

«Սկանդերբեգի հուշարձան» (ալբ․՝ Monumenti i Skënderbeut në Tiranë), Գեորգ Սկանդերբեգի հուշարձանը Ալբանիայի մայրաքաղաք Տիրանայի Սկանդերբեգի հրապարակում։


== Պատմություն ==
11 մետր բարձրությամբ հուշարձանի բացումը տեղի է ունեցել 1968 թվականին՝ Սկանդերբեգի մահվան 500-ամյա տարելիցին։


== Հեղինակներ ==
Հուշարձանի հեղինակն է ալբանացի քանդակագործ Օդիսե Պասկալին։ Հուշարձանը բրոնզից է, պատվանդանը՝ քարից։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Սկանդերբեգի հրապարակի լուսանկարներ Archived 2012-11-04 at the Wayback Machine.
Sheshi Skenderbej and other photos
Լուպերկալիաներ

Լուպերկալիաներ (լատ.՝ Lupercalia), Հին Հռոմում կազմակերպվող տոնախմբություն ի պատիվ Լուպերկի` հովիվների և հոտերի պաշտպանի (փետրվարի 15-ին)։ Ըստ ավանդության տոնը հաստատել է դեռևս Հռոմուլոսը։ Լուպերկալիաները անցկացվում էին Lupercal քարանձավում, Պալատինյան բլրի ստորոտին։ Լուպերկալիաների ընթացքում մատուցում էին զոհեր (նոխազներ և այծեր), հատուկ ծիսակարգով. զոհը մորթելու արյունոտ դանակը քրմերը հպում էին զոհասեղանի մոտ կանգնած երկու պատանիների ճակատին և հետո արյան բիծը սրբում էին կաթի մեջ թաթախված բրդով։ Դրանից հետո լուպերկ-քրմերը զոհասեղանի վրա մորթված կենդանու մորթուց փոկեր էին կտրում և մոթրուց պատչաստած հագուստով դուրս էին նետվում Լուպերկալից և վազում Պալատինյան բլրի շուրջը, հանդիպողին հարվածում փոկերով։ Ամուսնացած կանայք սիրով էին թույլ տալիս հարվածելու իրենց, հավատալով, որ դա իրենց կբուժի չբերությունից։ Լուպերկների փոկերը կոչվում էին ֆեբրուա. այստեղից էլ` ֆեբրուարիոս (փետրվար) ամսվա անվանումը։ Լուպերկալիա տոնը նշվել է դարեր շարունակ։ Լուպերկի պաշտամունքը անկում է ապրել Հռոմում քաղաքացիական պատերազմների ժամանակ, բայց վերականգնվել Օգոստոսի կողմից։ 496 թվականին Հռոմի պապ Գելասիոս Iը փոխել է Լուպերկալիաները սուրբ Վալենտինի օրվա, որպեսզի արմատախիլ անի հեթանոսական սովորույթները։
Մուրասոն

Մուրասոն (ֆր.՝ Murasson), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 202 մարդ, բնակչության խտությունը` 5.02 մարդ/կմ²։ Բնակավայրը զբաղեցնում է 40.25 կմ² տարածք։


== Աշխարհագրություն ==
Գտնվում է Փարիզ քաղաքից 570 կմ հարավ, Թուլուզ քաղաքից` 110 կմ արևելք, Ռոդեզ քաղաքից` 70 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 112 աշխատունակ (15-64 տարեկան)  բնակիչ, որոնցից ակտիվ էին 80-ը, իսկ ոչ ակտիվները` 32։ Ակտիվության ցուցանիշը կազմում է 71,4 %։ 80 աշխատունակ մարդկանցից աշխատել է 78 անձ (47 տղամարդ և 31 կին)։ Գործազուրկ են եղել 2 անձ (1 տղամարդ և 1 կին)։ 32 անաշխատունակներից 8-ը եղել են աշակերտներ կամ ուսանողներ, 17-ը` թոշակառուներ, իսկ 7-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Իյեոր Բատ

Իյեոր Բատ (եբրայերեն՝ בת יאור‎ — «Նիլայի դուստրը», իսկական անունը` Ժիզել Լիթման (անգլ. Gisèle Littman), մինչև ամուսնությունը` Օրեբի (անգլ. Orebi), ծն. 1933 թվական) 1933, Կահիրե, Եգիպտոս), բրիտանացի գրող և պատմաբան։ Նա իսլամական երկրներում մասնագիտացվել է ոչ մահմեդական փոքրամասնությունների (քրիստոնյաներ և հրեաներ) դրության վերաբերյալ հետազոտությունների մեջ։ Ծնվել է Եգիպտոսում, հրեայի ընտանիքում։ 2005 թվականին ուշադրություն գրաված «Եվրաբիա» գրքում հայտարարել է մուսուլմանական աշխարհի կողմից Եվրոպայի հնարավոր կուլ գնալու մասին։  


== Ստեղծագործություն ==
Eurabia: The Euro-Arab Axis, 2005, Fairleigh Dickinson University Press, ISBN 0-8386-4077-X
Islam and Dhimmitude: Where Civilizations Collide, 2001, Fairleigh Dickinson University Press, ISBN 0-8386-3942-9; ISBN 0-8386-3943-7 (with David Littman, translated by Miriam Kochan)
The Decline of Eastern Christianity: From Jihad to Dhimmitude;seventh-twentieth century, 1996, Fairleigh Dickinson University Press, ISBN 0-8386-3678-0; ISBN 0-8386-3688-8 (paperback).
The Dhimmi: Jews and Christians Under Islam, 1985, Fairleigh Dickinson University Press, ISBN 0-8386-3233-5; ISBN 0-8386-3262-9 (paperback). (with David Maisel, Paul Fenton and David Littman; foreword by Jacques Ellul)
Les Juifs en Egypte, 1971, Editions de l’Avenir, Geneva (in French, title translates as «The Jews in Egypt»)


== Տես նաև ==
Զիմմի


== Ծանոթագրություններ ==


== Արտաքին հղումներ ==
Каграманов Ю. Еврабия: призрак или реальность? // Дружба народов, 2006, № 5
Dhimmi.org
Dhimmitude.org
«How to concoct a conspiracy theory» by Thomas Jones (London Review of Books)
«Captive Continent» (a review of Eurabia: The Euro-Arab Axis) by David Pryce-Jones, Senior Editor of National Review
Բրատիսլավա

Բրատիսլավա (սլովակ.՝ Bratislava), մինչև 1919 թվականը կոչվել է Պրեշպորոկ կամ Պրեշպորեկ (Prešporok, Prešporek), Պրեսբուրգ (գերմ.՝ Pressburg), Պոժոն (հունգ.՝ Pozsony), դարի կեսերին՝ Իստրոպոլիս (լատ.՝ Posonium, լատ.՝ Istropolis), քաղաք Կենտրոնական Եվրոպայում, Սլովակիայի մայրաքաղաք, 1541-1684 թվականներն ընկած ժամանակահատվածում եղել է Հունգարիայի մայրաքաղաքը։ Քաղաքի բնակչությունը կազմում է մոտ 460 հազար մարդ, ագլոմերացիայի բնակչությունը՝ մոտ 700 հազար մարդ։ Քաղաքի մակերեսը կազմում է 368 կմ²։
Բրատիսլավան և Վիեննան համարվում են Եվրոպային ամենամոտ գտնվող մայրաքաղաքները։ Բրատիսլավան աշխարհի միակ մայրաքաղաքն է, որն անմիջապես սահմանակցում է երկու այլ պետությունների՝ Ավստրիայի և Հունգարիայի հետ։ Մինչև 1936 թվականը Բրատիսլավայից Վիեննա կարելի էր հասնել քաղաքային տրամվայով։


== Բնակչություն ==
2001 թվականի մարդահամարի տվյալներով սլովակները կազմում էին բնակչության 91,4 %-ը, հունգարացիները՝ 3,8 %, չեխերը՝ 1,9 %, գերմանացիները՝ 0,3 %, այլ ազգեր՝ 2,6 %:
Բնակչության 56,7 %-ը կաթոլիկներ են, 29,3 %-ը՝ աթեիստ, 6 %-ը՝ լյութերականներ, 4,7 %-ը՝ այլ կրոնների հետևորդներ։


== Վարչական բաժանում ==
Քաղաքի վարչական բաժանումն իրենից ներկայացնում է 5 մարզ (okres), 17 քաղաքային թաղամաս (Mestská časť)։


== Աշխարհագրություն և կլիմա ==
Բրատիսլավան գտնվում է Փոքր Կարպատների նախալեռներում, Դանուբ գետի երկու ափերի և Մորավա գետի ձախ ափի մոտ։ Քաղաքը սահմանակցում է Ավստրիայի և Հունգարիայի հետ։
Կլիման ցամաքային է, տարեկան միջին ջերմաստիճանը կազմում է +10,5 °C, տեղումների միջին տարեկան քանակը՝ 565 մմ։ Հունվարի միջին ջերմաստիճանը՝ մոտ - 0,4 °C, Իսկ հուլիսի միջին ջերմաստիճանը՝ 21,3 °C: Ձմեռը ցուրտ է և խոնավ։ Հաճախ տեղում են տեղումներ ձյան տեսքով։ Ամառը տաք է, հաճախ լինում են ուժեղ քամիներ։


== Քույր-քաղաքներ ==
 Ալեքսանդրիա (արաբ․՝ الإسكندريه‎‎), Եգիպտոս
 Բրեմեն (գերմ.՝ Bremen), Գերմանիա
 Վիենա (գերմ.՝ Wien), Ավստրիա
 Երևան (հայերեն՝ Երևան), Հայաստան
 Կիև (ուկրաիներեն՝ Київ), Ուկրաինա
 Քլիվլենդ (անգլ.՝ Cleveland), Օհայո, ԱՄՆ
 Կրակով (լեհ.՝ Kraków), Լեհաստան
 Լյուբլյանա (սլովեն.՝ Ljubljana), Սլովենիա
 Մոսկվա, Ռուսաստան
 Պերուջա (իտալերեն՝ Perugia), Իտալիա
 Պրահա (չեխ.՝ Praha), Չեխիա
 Ռոտերդամ (հոլ.՝ Rotterdam), Նիդեռլանդներ
 Ուլմ (գերմ.՝ Ulm), Գերմանիա
 Տուրկու (ֆիններեն՝ Turku, շվեդերեն՝ Åbo), Ֆինլանդիա
 Սարատով, Ռուսաստան


== Պատկերասրահ ==


== Ծանոթագրություններ ==


== Արտաքին հղումներ ==
Բրատիսլավայի արբանյակային լուսանկարը (մարտ 2002, Google Maps)
Բրատիսլավայի տեսարժան վայրերը
Քաղաքի պաշտոնական կայքը Archived 2005-04-30 at the Wayback Machine.
Բրատիսլավա-Պետրժալկա պաշտոնական կայքը
Բրատիսլավայի լուսանկարները և տեսարժան վայրերը Archived 2012-01-16 at the Wayback Machine.
Բրատիսլավա
Ֆինանստնտեսական վերլուծություն

Ֆինանստնտեսական վերլուծություն, ասելով հասկանում ենք տնտեսական ցուցանիշների դինամիկայի հետազոտումը ներքին և արտաքին տնտեսական, տեխնիկական, սոցիալական և կազմակերպչական գործոնների ազդեցության տակ։
Ֆինանսատնտեսական վերլուծությունը ձեռնարկությունների կառավարման համակարգի բաղկացուցիչ մասն է կազմում, քանի որ տնտեսական վերլուծությունը հնարավորություն է տալիս կառավարչական որոշումներ ընդունելիս ընտրել լուծումների լավագույն տարբերակը։
Ֆինանսատնտեսական վերլուծությունը գիտելիքների հատուկ համակարգ է, որի օգտագործումը հնարավորություն է տալիս բացահայտել տնտեսության զարգացման ուղիներն ու նահանջի պատճառները։ Ձեռնարկությունների ֆինանսատնտեսական վերլուծության ընթացքում հետազոտում են ապրանքների արտադրության և իրացման վրա ազդող օբյեկտիվ և սուբյեկտիվ գործոնները։
Ֆինանսատնտեսական վերլուծությունը գիտական ուսումնասիրության մեթոդ է, որի օգնությամբ վերլուծողը մանրամասն տեղեկություններ է ստանում տնտեսական տարբեր պրոցեսների մասին։ Ֆինանսատնտեսական վերլուծության ընթացքում ուսումնասիրվող օբյեկտը բաժանվում է բաղադրիչ մասերի և դրանցից յուրաքանչյուրի համար կատարվում է առանձին վերլուծություն։
Այդ գործոնները բաժանվում են երկու մասերի՝ հիմնականների և երկրորդականների։ Առաջին հերթին վերլուծության ժամանակ որոշվում են հիմնական գործոնների ազդեցության չափը, իսկ երկրորդական գործոնների ազդեցությունն որոշվում է, եթե այն պահանջվում է։
Ֆինանսատնտեսական վերլուծությունը կիրառական առարկա է, որը ձևավորվեց գործնական խնդիրների լուծման պահանջից։ Ֆինանսատնտեսական վերլուծությունը սերտորեն կապված է հաշվապահական հաշվառման հետ։ Հաշվապահական հաշվառումը հանդիսանում է տվյալների հիմնական մատակարար։


=== Ֆինանսական վերլուծության մեթոդներ ===
Ֆինանսական վերլուծության հիմնական նպատակն է մի քանի պարամետրերի օգնությամբ կարողանալ ստանալ ձեռնարկության ֆինանսական վիճակի իրական և օբյեկտիվ պատկերը նրա շահույթի և վնասների, ակտիվի և պասիվի մեջ կատարված փոփոխությունների վերաբերյալ։
Գոյություն ունի ֆինանսական վերլուծության հետևյալ մեթոդները

Հորիզոնական վերլուծություն
Ուղղահայաց վերլուծություն
Տրենդային վերլուծություն
Ֆինանսական գործակիցների մեթոդ
Համեմատական վերլուծություն
Գործոնային վերլուծությունՀորիզոնական /ժամանակային/ վերլուծություն - հաշվետու ժամանակաշրջանի ֆինանսական ցուցանիշները համեմատվում են նախորդ ժամանակաշրջանի ֆինանսական ցուցանիշների հետ։
Ուղղահայաց /կառուցվածքային/ վերլուծություն - ֆինանսական ցուցանիշների կառուցվածքի որոշումը։
Տրենդային վերլուծություն - հաշվետու ժամանակաշրջանի ֆինանսական ցուցանիշների համեմատումը նախորդ ժամանակաշրջանի ցուցանիշների շարքի հետ տրենդի որոշման նպատակով, այսինքն որոշվում է ցուցանիշների որոշման դինամիկան։
Ֆինանսական գործակիցների մեթոդ - հաշվետվության տվյալների կապը ցուցանիշների որոշման ժամանակ։
Համեմատական վերլուծություն - ֆինանսական ցուցանիշները համեմատվում են նախորդ տարիների համանման ցուցանիշների հետ, ընդ որում այդ ցուցանիշները վերցվում են կամ տվյալ ձեռնարկության մեկ այլ ճյուղից կամ էլ մրցունակ ձեռնարկության տվյալները։
Գործոնային վերլուծություն - այս դեպքում որոշվում է տարբեր գործոնների ազդեցությունն արդյունարար ցուցանիշների վրա ստոխաստիկ կամ դետերմինացված հետազոտությունների օգնությամբ։


== Աղբյուրներ ==
“Финансовый Анализ,, В.В. Ковалев, Москва-2000.
Հայաստանի Հանրապետության հաշվապահական հաշվառման ստանդարտներ (ՀՀՀՀՍ ), USAID, Երևան-2001
Ժաբինցի (գյուղ, Նովոուշիցկի շրջան)

Անվան այլ կիրառումների համար տե՛ս՝ ԺաբինցիԺաբինցի (ուկրաիներեն՝ Жабинці), գյուղ Ուկրաինայի Խմելնիցկիի մարզի Նովոուշիցկի շրջանում։
2001 թվականի տվյալներով Ժաբինցի գյուղում բնակվում էր 473 մարդ։ Բնակավայրը զբաղեցնում է 1806 կմ² տարածք։ Բնակչության խտությունը կազմում էր 261,9 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բարան դի Մոնտի Ալտու

Բարան դի Մոնտի Ալտու (պորտ.՝ Barão de Monte Alto), համայնք Բրազիլիայում՝ Մինաս Ժերայս նահանգի կազմում։ Գտնվում է Զոնա դա Մատա նահանգում։ Մտնում է Մուրիաե գավառի կազմի մեջ։ Բնակչությունը կազմում է 6247 մարդ՝ 2006 թվականի տվյալներով։ Գրավում է 199,105 կմ2 տարածք։ Բնակչության խտությունը կազմում է՝ 31,4 մարդ/կմ2։


== Պատմություն ==
Քաղաքը հիմնադրվել է 1964 թվականի դեկտեմբերի 30-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 17.634.354,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 2.826,02 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,694 (տվյալները ՄԱԿ-ի զարգացման ծրագրի)։
Գարունը Պրոստոկվաշինոյում

Գարունը Պրոստոկվաշինոյում (ռուս.՝ «Весна в Простоквашино»), ռուսական մուլտֆիլմ։ Նկարահանվել է Էդուարդ Ուսպենսկու համանուն հեքիաթի մոտիվներով, որն էլ հանդես է եկել որպես սցենարի հեղինակ։ Ուսպեսկին զբաղվել է նախագծի մշակմամբ բեմադրողների, անիմատորների ու նկարիչների իր հավաքած խմբի հետ միասին, «Սոյուզմուլտֆիլմ» ստուդիայի հետ ունեցած ֆինանսական ու ստեղծագործական տարաձայնություններից հետո, որոնք կապված էին խորհրդային հայտնի մուլտֆիլմերի հերոսների արկածների վերաբերյալ նոր ֆիլմեր նկարահանելու շուրջ ստուդիայի ունեցած պլանների հետ։
Մուլտֆիլմի պրեմիերան կայացել է 2010 թվականի դեկտեմբերին «Պրոստոկվաշինոն և բոլորը-բոլորը-բոլորը» (ռուս.՝ «Простоквашино и все-все-все!») շոուի շրջանակներում Crocus City Hall-ում։ Առաջին հեռարձակումներից մեկը տեղի է ունեցել НТВ ալիքով 2012 թվականի հուլիսի 28-ի առավոտյան։


== Սյուժե ==
Պրոստոկվաշինոյում մտադրվում են կառուցել քոթեջ քեռի Ֆեոդորի ծնողների համար։


== Նկարահանող խումբ ==


== Ծանոթագրություններ ==


== Արտաքին հղումներ ==
Մուլտֆիլմի մասին ՌԴ մշակույթի նախարարության կայքում
Սանիտարական տեխնիկա

Սանիտարական տեխնիկա, սանտեխնիկա, բնակելի, հասարակական և արդյունաբերական շենքերում, քաղաքների, ավանների և արդյունաբերական ձեռնարկությունների տարածքում բնակչության կենցաղային, աշխատանքային և հանգստի պայմանների անհրաժեշտ սանիտարական բարելավման համար ծառայող՝ տեխնիկայի մի շարք բնագավառների ընդհանրացված անվանում։ Ավելի նեղ իմաստով Սանիտարական տեխնիկա ասելով հասկանում են ջրամատակարարման, կոյուղու, ջեռուցման, ջերմամատակարարման գազամատակարարման, օդափոխության, օղորակման (տես Կոնդիցիոնում օդի), բնակավայրերի մաքրման համակարգերի աշխատանքն ապահովող տեխնիկայի միջոցների համախումբ։
Կադայա (այլ կիրառումներ)

Կադայա, կարող է վերաբերել՝

Կադայա - գյուղ Էստոնիայի Պիլվամաա նահանգի Մոոստե շրջանում
Կադայա - գյուղ Ռուսաստանի, Անդրբայկալյան երկրամասի Կալգանսկի շրջանի կազմում
Ալեքսեյ Արբուզով

Ալեքսեյ Նիկոլաևիչ Արբուզով (մայիսի 13 (26), 1908, Մոսկվա, Ռուսական կայսրություն - ապրիլի 20, 1986(1986-04-20)[…], Մոսկվա, ԽՍՀՄ), ռուս խորհրդային դրամատուրգ։
Ավարտել է Լենինգրադի թատերական դպրոցը։ «Հեռավոր ճանապարհ» (1935), «Տանյա» (1939), «Քաղաքն արշալույսին» (1941, նոր խմբ. 1957), «Տնակը ծայրամասում» (1943), «Թափառումների տարիներ» (1954), «Իրկուտսկյան պատմություն» (1959), «Կորսված որդին» (1961), «Իմ խեղճ Սարատ» (1965), «Գիշերային խոստովանություն» (1967), «Այս սիրելի, հին տանը» (1972) և այլ պիեսներում Արբուզով պատկերել է խորհրդային երիտասարդ մարդու հոգեկան աշխարհի, կոմունիստական բարոյականության ձևավորումը։ Արբուզովի դրամատուրգիան աչքի է ընկնում նոր ձևերի որոնմամբ, քնարական–ռոմանտիկ տրամադրությամբ, սյուժետային կոլիզիաների սրությամբ։ Երևանի Կ. Ստանիսլավսկու անվ. թատրոնը բեմադրել է Արբուզովի «Տանյա» (1950), «Իրկուտսկյան պատմություն» (1960), «Իմ խեղճ Մարատ» (1965), «Այս սիրելի, հին տանը» (1972) և այլ պիեսներ։


== Ծանոթագրություններ ==
Կաֆու Նագաի

Նագաի Կաֆու (ճապ՝ 永井 荷風, դեկտեմբերի 3, 1879(1879-12-03), Տոկիո, Տոկիո, Ճապոնիա - ապրիլի 30, 1959(1959-04-30)[…], Իտիկավա, Թիբա (պրեֆեկտուրա), Ճապոնիա), ճապոնացի գրող, դրամատուրգ։


== Կենսագրություն ==
Նագաի Կաֆուն ծնվել է 1879 թվականի դեկտեմբերի 3-ին Տոկիոյում՝ հաջողակ առևտրականի ընտանիքում։ Կաֆուն ուսանում է ճապոնական դասական գրականություն և չինարեն։ 1901 թվականին մի որոշ ժամանակաշրջան զբաղվում է լրագրությամբ և սկսում մեծ ջանասիրությամբ ֆրանսերեն ուսանել։ 1903 թվականին Կաֆուն հոր հետ մեկնում է ԱՄՆ՝ առևտրական որոշ խնդիրների պատճառով։ Այս ճանապարհորդությունը մեծ ազդեցություն է թողնում երիտասարդ գրողի վրա։ 1905 թվականին Նագաի Կաֆուն հաստատվում է Նյու Յորքում և սկսում աշխատել այնտեղի ճապոնական բանկերից մեկում, իսկ 1907 թվականին ճանապարհորդություն է կատարում դեպի Փարիզ, Լիոն և Լոնդոն, այնուհետև վերադառնում հայրենիք։ Ճապոնիա վերադառնալուց հետո Կաֆուն սկսում է աշխատել Կեյո համալսարանում՝ որպես գրականության պրոֆեսոր, իսկ 1916 թվականից սկսած թողնում է համալսարանական աշխատանքը և իրեն նվիրում միայն գրական աշխատանքին։


== Ստեղծագործություններ ==


== Գրականություն ==
Romanze östlich des Sumidagawa, Insel Verlag, Frankfurt am Main 1996
Tagebuch. Das Jahr 1937, Iudicium, München 2003
Oscar Benl (Hrsg.), Eine Glocke in Fukagawa, Horst Erdmann Verlag, Herrenalb 1964
Ivan Morris (Hrsg.), Nippon, Diogenes Verlag, Zürich 1965
Marianne Bretschneider (Hrsg.), Mond auf dem Wasser, Verlag Volk und Welt, Berlin 1972
Barbara Yoshida-Krafft (Hrsg.), ... Weil gerade Frühling war, Iudicium, München 2002


== Ծանոթագրություններ ==
Կրեձոր

Կրեձոր, գյուղ Արևմտյան Հայաստանում, Բիթլիսի վիլայեթի Սասունի Փսանք գավառակում։
XIX դարի սկզբին ուներ 20 տուն՝ 180 հայ բնակչով։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ամադոր շրջան (Կալիֆոռնիա)

Ամադոր շրջան (անգլ.՝ Amador County), ԱՄՆ Կալիֆոռնիա նահանգի 58 վարչական միավորներից մեկը։ Ընդհանուր տարածությունը 1536 կմ² է, բնակչությունը՝ 38091 մարդ (2010 թ. տվյալներով)։ Շրջկենտրոնն է Ջեքսոն բնակավայրը։ Կազմավորվել է 1854 թ.։
Կայք (Արագածոտնի մարզ)

Անվան այլ կիրառումների համար տե՛ս՝ Կայք (այլ կիրառումներ)Կայք, գյուղ Հայաստանի Արագածոտնի մարզում, Աշտարակ քաղաքից 29 կմ հեռավորության վրա։ Բարձրությունը ծովի մակերևույթից՝ 1850 մետր։ Բնակչությունը՝ ▼441 մարդ (2011)։


== Անվանում ==
Նախկինում ունեցել է Մելքոնքենդ, Մելքումքենդ, Մյուլք, Մուլկի, Մուլքի գյուղ անվանումները)։ Կայք է վերանվանվել 2006 թվականի հուլիսի 4-ին։


== Բնակչություն ==
Կայք գյուղի բնակչության նախնիները գաղթել են Ալաշկերտի, Մուշի, Խոյի և Սալմաստի շրջանների գյուղերից 1828-1829 թվականներին։
Կայք գյուղի ազգաբնակչության փոփոխությունը.


== Տնտեսություն ==
Բնակչությունը զբաղվում է անասնապահությամբ և բանջարաբուծությամբ։


== Պատմամշակութային կառույցներ ==
Գյուղում պահպանվել է XVI դարի սուրբ Աստվածածին եկեղեցին։


== Տես նաև ==
Մուլքիի պատմության և մշակույթի անշարժ հուշարձանների ցանկ (Արագածոտնի մարզ)


== Աղբյուր ==
Կայք համայնքի մասին Արագածոտնի մարզի կայքէջում Archived 2013-02-17 at the Wayback Machine.
2001 թվականի Հայաստանի մարդահամարի արդյունքները, Հայաստանի վիճակագրական կոմիտե


== Ծանոթագրություններ ==
Ալբերտի կամուրջ (Լոնդոն)

Ալբերտի կամուրջ (Լոնդոն) (անգլ.՝ Albert Bridge), ավտոմոբիլային կամուրջ Լոնդոնում (Մեծ Բրիտանիա)՝ Թեմզա գետի վրայով։ Կամուրջը կապում է Չելսիի տարածքը Քենսինգթոնի շրջանի հետ և Չելսին Թեմզայի հյուսիսային ափի Վանդսուարտաի Բատտեռսեա տարածքը, որը գտնվում է` հակառակ ափին։ Կախովի կամրջի երկարությունը կազմում է 216 մետր, լայնությունը` 12,5 մետր։ Կամուրջը անվանվել է Արքայազն Ալբերտ Սաքսեն-Կոբուրգ-Գոտիկների պատվին։


== Պատմություն ==

Չնայած, որ Մեծ Բրիտանիայի Խորհրդարանը թույլատրել էր կամրջի կառուցումը 1864 թվականին, շինարաությունը սկսվեց միայն 1871 թվականին, որպեսզի համապատասխանացնեն գետի մյուս ափի ճանապարհի շինարարության հետ։ Գլխավոր ինժեներ է նշանակվել Ռոուլանդ Մեյսոն Օրդիշը, քանի որ կամուրջը կառուցվել է Օրդեշի պատենտավորած սկզբունքով՝ ճոպանները ուղղակիորեն ամրացված են պիլոններին։ Ալբերտի կամրջի շինարարությունը 90 000 Ֆունտ արժեցավ։ կամրջի պաշտոնական բացումը տեղի ունեցավ 1873 թվականի օգոստոսի 23-ին։ Բացի Ալբերտի կամրջից Albert Bridge Company ընկերությանն էր պատկանում նաև հարևան Բաթերսիի Կամուրջը, բայց երկու կամուրջների սպասարկման ծախսերը ավելին էին, քան շահագործումից ստացած եկամուտը։ 1878 թվականին երկու կամուրջներն էլ գնվեցին Metropolitan Board of Works ընկերության կողմից, որը մեկ տար անց հանեց ուղևորավարձը՝ կամուրջով անցնելու համար։ 1884 թվականին Ջոզեֆ Բազալգետի ղեկավարությամբ Ալբերտի կամուրջը ամրացվեց և թարմացվեց։ Երկրորդ համաշխարհային պատերազմից հետո պարզվեց, որ կամուրջը շատ թույլ է նոր տրանսպորտային միջոցների համար։ Երբ Լոնդոնի Վարչության խորհուրդը (Մեծ Լոնդոնի Խորհրդի նախորդը) որոշեց քանդել կամուրջը Ջոն Բեթժենմանի ղեկավարությամբ մի շարք բողոքի ակցիաներ սկսվեցին և նրանք հասան իրենց նպատակին․ Ալբերտի Կամուրջը ներառվեց Լոնդոնի հուշարձանների ցանկում։ Որպեսզի խուսափեն կամրջի քանդվելուց 1973 թվականին ամրացվեց կամրջի հիմքը, կամրջի մեջտեղում տեղադրվեցին հավելյալ հենարաններ, փոխեց ճանապարհի մակերևույթը՝ ավելի թեթևով և սահմանափակեց առավելագույն տրանսպորտային քաշը՝ մինչև 2 տոննա։ Որպեսզի ավելի նկատելի դարձնեն կամուրջը Թեմզայով անցնող նավերի համար, այն ներկվեց վառ գույներով։


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Տեխնիկական նկարագիր (անգլ.)
Աբանո Տերմե

Աբանո Տերմե (իտալերեն՝ Abano-Terme, վեն.՝ Àbano), նեոնատոլոգիական հանգստավայր է Իտալիայում։ Գտնվում է Վենետո մարզում՝ Պադովա գավառում, Պադովայից 8 կմ հարավ-արևմուտք։ Բնակչությունը կազմում է 19,2 հազար մարդ (2007), բնակչության խտությունը 910 մարդ/կմ²։ Զբաղեցրած տարածքը՝ 37 կմ²։ Փոստային կոդը՝ 35031։ Հեռախոսային կոդը՝ 00049։


== Պատմություն ==
Աբանո Տերմեն հիշատակվում է Կլավիդիա Կլավդիանայի ստեղծագործությունից։ Նկարագրությունը օստգոթերի արքա Թեոդորիքի նամակում է։ Աբանո Տերմեն ավերվել է VI դարում, և վերականգնվել՝ XII–ում, երբ Աբանո–Բանին (քաղաքը մինչև 1930 թ․–ը այդպես էր կոչվում) դարձել է ինքնավար համայնք։
1403–ից 1797 թթ․ քաղաքը պատկանել է Վենետիկի հանրապետությանը։ Ըստ հավաստի աղբյուրների Աբանոյի մասին իրենց գրվածքներում և նամակներում հիշատակել են Շեքսպիրը, Մոցարտը, Բայրոնը, Գյոթեն։


== Տեսարժան վայրեր ==
Սբ․ Լավրիենտիայի Մայր Տաճարը (1780 թ․) զանգակատան հետ միասին ( IX-X դդ․)։
Մադոննա դելլա Սալյուտեի եկեղեցին (1428 թ․)։
Մոնտիրենո պատկերասրահը՝ Մորետտոյի, Ռենիի, Տիեպոլոյի աշխատանքներով։
Քաղաքից ոչ հեռու կանանց մենաստաններ Սան Դանիելեն (XI դ.) և Պրահլիայի աբբայությունը (XVIդ․)։


== Բնակչություն ==


== Ծանոթագրություններ ==
Ստարի Մայդան (գյուղ, Չեռվոնոարմեյսկի շրջան)

Անվան այլ կիրառումների համար տե՛ս՝ Ստարի ՄայդանՍտարի Մայդան (ուկրաիներեն՝ Старий Майдан), գյուղ Ուկրաինայի Ժիտոմիրի մարզի Չեռվոնոարմեյսկի շրջանում։
2001 թվականի տվյալներով Ստարի Մայդան գյուղում բնակվում էր 603 մարդ։ Բնակավայրը զբաղեցնում է 2548 կմ² տարածք։ Բնակչության խտությունը կազմում էր 236,66 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մայքլ Կոպոն

Մայքլ Սոուել Կոպոն (անգլ.՝ Michael Sowell Copon , նոյեմբերի 13, 1982(1982-11-13), Chesapeake, Վիրջինիա, ԱՄՆ), ամերիկացի դերասան, պրոդյուսեր։ Հանդիսատեսին հայտնի է «Կարիճների արքան 2. Հերոսի վերելքը» ֆիլմից։


== Ֆիլմագրություն ==


=== Դերակատարումներ ===


=== Պրոդյուսեր ===


== Ծանոթագրություններ ==
Պերոզա Կանավեզե

Պերոզա Կանավեզե (իտալերեն՝ Perosa Canavese), կոմունա Իտալիայի Պիեմոնտ մարզի Թուրին գավառում։
Բնակչությունը՝ 498 մարդ (2008 թվականի տվյալներով)։ Բնակչության խտությունը՝ 113 մարդ/կմ²։ Տարածքը՝ 5կմ²։ Փոստային ինդեքսը՝ 10010։ Հեռախոսային կոդը՝ 0125։


== Ժողովրդագրություն ==
Բնակչության թվաքանակի փոփոխությունները. 


== Կոմունայի վարչակազմ ==
Հեռախոսահամար՝ 0125 739113
Էլեկտրոնային փոստ՝ protocollo@comune.perosa-canavese.to.it
Պաշտոնական կայք՝ http://www.comune.perosa-canavese.to.it/


== Պատկերասրահ ==


== Ծանոթագրություններ ==


== Արտաքին հղումներ ==
Պաշտոնական կայք (իտալ.)
Ազգային ինստիտուտ վիճակագրության (իտալ.)
http://www.istat.it/english/ Archived 2009-12-07 at the Wayback Machine.
Ռիբկա (Կարամիշայի վտակ)

Ռիբկա (ռուս.՝ Рыбка), գետ Ռուսաստանում, հոսում Վոլգոգրադի մարզում։ Գետաբերանը տեղակայված է Կարամիշա գետի ձախ ափին՝ 50 կմ հեռավորության վրա։ Գետի երկարությունը 22 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Մեդվեդիցա գետն է, գետի ենթաավազանը Խյոպար և Հյուսիսային Դոնցա գետերն են։ Գետավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 05010300112107000008481
Հիդրոլոգիական ուսումնասիրությունների կոդը - 107000848
Ավազանի կոդը - 05.01.03.001
Հիդրոլոգիական ուսումնասիրությունների հատորի համարը - 07
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Զլինկա (գյուղ, Մալովիսկայի շրջան)

Զլինկա (ուկրաիներեն՝ Злинка), գյուղ Ուկրաինայի Կիրովոգրադի մարզի Մալովիսկայի շրջանում։
2001 թվականի տվյալներով Զլինկա գյուղում բնակվում էր 5 178 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(8604) Վանյեր

(8604) Վանյեր (անգլ.՝ Vanier), աստերոիդ աստերոիդների հիմնական գոտում։ Հայտնաբերվել է 1929 թվականի օգոստոսի 12-ին Չարլզ Կրեյգերի կողմից Մաունթ Համիլտոնում։
Միջին հեռավորությունը Արեգակից կազմում է 2,226243 ա. մ., առավելագույնը մոտենում է 1,7394 ա. մ. հեռավորության վրա և հեռանում 2,7131 ա. մ.։ Արեգակի շուրջ մեկ ամբողջական պտույտ է կատարում 1213,27 երկրային օրվա ընթացքում, իր ուղեծրով շարժվելով միջինում 0,296719 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,41° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8604) Վանյեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սոլովիխա (գյուղ, Վոսկրեսենսկի շրջան)

Անվան այլ կիրառումների համար տե՛ս՝ Սոլովիխա (այլ կիրառումներ)Սոլովիխա (ռուս.՝ Соловьиха), գյուղ Ռուսաստանի Նիժնի Նովգորոդի մարզի Վոսկրեսենսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժողովածու (4199)

Ժողովածու (4199), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4199 թվի տակ։ Գրված է թղթի վրա, որը ունի 20,5  X  14 չափս։ Ձեռագիրը կազմված է 33 թերթից։ Գրված է միասյուն, նոտրգրով։ Կազմը` ստվարաթղթից։


== Բովանդակություն ==
Խօսք փիլիսոփայից յաղագս իմաստութեան։
Վարք Թալէս, Սողոն, Փիլոն, Վիտտակոս, Բիտս փիլիսոփայից։
Աղերս առ տիրամայրն։
Խնդիրք Թուաբանականք։
Յաղագս Բադաւան և Վաղարշակերտ գիւղօրէից։


== Ծանոթագրություններ ==
Մերիոն շրջան (Իլինոյս)

Անվան այլ կիրառումների համար տե՛ս՝ Մերիոն շրջան (այլ կիրառումներ)Մերիոն շրջան (անգլ.՝ Marion County), ԱՄՆ Իլինոյս նահանգի 102 վարչական միավորներից մեկը։ Ընդհանուր տարածությունը 1.481 կմ² է, բնակչությունը՝ 39.437 մարդ (2010 թ. տվյալներով)։ Շրջկենտրոնն է Սալեմ բնակավայրը։ Կազմավորվել է 1823 թ.։
Բոբ Բուլոք

Բոբ Բուլոք (անգլ.՝ Bob Bullock), ամբողջական անունը՝ Ռոբերտ Դուգլաս Բուլոք ավագ (անգլ.՝ Robert Douglas Bullock, Sr., հուլիսի 10, 1929(1929-07-10), Hillsboro, Տեխաս, ԱՄՆ - հունիսի 18, 1999(1999-06-18), Օստին, ԱՄՆ), ամերիկացի քաղաքական գործիչ, Տեխասի 38-րդ փոխնահանգապետ (1991-1999), Տեխաս նահանգի քարտուղար (1971-1973)։


== Կենսագրություն ==
Բոբ Բուլոքը ծնվել է 1929 թվականի հուլիսի 10-ին Հիլսբորոյում, Հիլ շրջան, Տեխաս։ Հիլսբորոյում ավարտել է դպրոցը և Հիլսբորոյի կրտսեր քոլեջը։
1951-ից 1954 թվականներին Բուլոքը ծառայել է ԱՄՆ ռազմաօդային ուժերում և մասնակցել է Կորեական պատերազմին։ Տեխաս վերադառնալուց հետո Բուլոքը սովորել է Լաբբոկի Տեխասի տեխնոլոգիական համալսարանում և ստացել է արվեստների բակալավրի աստիճան (B.A.)։ Նաև սովորել է Բեյլորի համալսարանի իրավունքի դպրոցում և 1958 թվականին ստացել է Juris Doctor առաջին իրավաբանական աստիճանը։
1956 թվականին Բուլոքն ընտրվել է Տեխասի ներկայացուցիչների պալատ և այնտեղ աշխատել է 1957-ից 1959 թվականներին։ Դրանից հետո որոշ ժամանակ զբաղվել է իրավաբանական գործունեությամբ, ինչպես նաև` մասնակցել է տարբերի կոմիտեների և հանձնաժողովների աշխատանքներին։
1971 թվականին Տեխասի նահանգապետ Փրեսթոն Սմիթը Բուլոքին նշանակել է Տեխասի նահանգի քարտուղար, և այդ պաշտոնում նա աշխատել է մինչև 1973 թվականը։
1975-ից 1991 թվականներին Բուլոքն աշխատել է Տեխաս նահանգի վերահսկիչ։
1990 թվականին Բուլոքը որպես թեկնածու մասնակցել է Տեխասի նահանգապետի ընտրություններին և հաղթանակ է տարել Տեխասի ապագա նահանագապետ Էն Ռիչարդսի հետ։ Բուլոքը Տեխասի փոխնահանգապետի պաշտոնում աշխատել է երկու չորսամյա ժամկետ՝ 1991 թվականի հունվարից մինչև 1999 թվասկանի հունվարը։
Բոբ Բուլոքը մահացել է 1999 թվականի հունիսի 18-ին Օսթինում և հուղարկավորվել է Տեխաս նահանգի գերեզմանատանը։


== Ծանոթագրություններ ==
Գեորգիևյան դաշնագիր

Գեորգիևսկի Պայմանագիր 1783, կնքվել է Ռուսաստանի և Վրաստանի միջև հուլիսի 24-ին, Գեորգիևսկում (Հյուսիսային Կովկաս)։ Գեորգիևսկի պայմանագրով Հերակլ II թագավորը ճանաչել է Ռուսաստանի հովանավորությունը և հրաժարվել ինքնուրույն արտաքին քաղաքականությունից։ Եկատերինա II երաշխավորել է Հերակլի տիրույթների ամբողջականության պահպանումը։ Ռուսաստանը պատերազմի դեպքում պաշտպանելու Էր Վրաստանին։ Վրաց ազնվականությունը իր իրավունքներով հավասարեցվել է ռուս ազնվականությանը։ Գեորգիևսկի պայմանագիրը թուլացրել է Թուրքիայի և Իրանի ազդեցությունն Անդրկովկասում։


== Նախապատմություն ==
1453 թվականին՝ Կոստանդնուպոլիսի անկումից հետո, Վրաստանը կորցրեց իր բոլոր կապերը քրիստոնեական աշխարհի հետ, իսկ որոշ ժամանակ անց բաժանվեց Թուրքիայի և Իրանի միջև։ Վրաստանը կարողացավ հաղթահարել դժվարությունները, սակայն կրոնական պատնեշը վերջնական ինտեգրման համար միշտ խոչընդոտ էր հանդիսանում։ Վրաստանն իր հույսը դրել էր Ռուսաստանի վրա։ Ռուսաստանի հետ երկարատև դաշինքի առաջին փորձը տեղի ունեցավ Պետրոս Առաջինի կառավարման ժամանակաշրջանում։


=== 1722 թվականի Իրանական պատերազմ ===
1720 թվականին Վոլինսկին նշանակվում է Աստրախանի նահանգապետ։ Նրան հանձնարարված էր վրաց թագավոր՝ Վախթանգին ռուսական կողմը գրավել։ Պարսկաստանը գտնվում էր ճգնաժամում և օգտվելով առիթից Պետրոս Առաջինը սկսեց իր պարսկական արշավանքը։ 1721 թվականին սկսեցին բանակցությունները համատեղ գործողությունների վերաբերյալ։ Ռուսաստանի համար վրացական բանակը միայն օժանդակ ուժ էր, բայց Վոլինսկին Վախթանգին ավելի շատ բան էր խոստացել՝ հավերժական դաշինք և հովանավորություն։ Այդ խոստումներ տպավորության տակ Վախթանգը որոշում է խզել Պարսկաստանի հետ հարաբերությունները։ 
1722 թվականի մարտի 8-ին պարսիկները պարտություն կրեցին Գյուլնաբադի մոտ, (զոհվել է Վախթանգի եղբայրը) սկսվեց Սպահանի պաշարումը։ Պարսկական շահը Վախթանգից օգնություն խնդրեց։ Միաժամանակ, Վախթանգի մոտ պարսկական շահի սուրհանդակների հետ եկան նաև Պետրոս Առաջինի սուրահնդակները։ Վախթանգը մերժեց շահին և սեպտեմբերին վրացական բանակը միացավ ռուսական բանակին։

Սակայն տեղի ունեցավ այն ինչին Վրաստանը չէր սպասում՝ Պետրոսը չեղյալ հայտարարեց արշավանքը։
Հետևանքները եղան ողբերգական։ Շահը Վախթանգին հայտարարեց անօրինական, Դաղստանի ժողովում թալանում են Թբիլիսիին։ Օգտվելով դրանից, թուրքական բանակը գրավեց Քարթլին և Կախեթին։ Թուրքական բռնազավթումը տևեց մինչև 1734 թվականը։
1724 թվականի հունիսի 12-ին Ռուսաստանը հրատարակեց Թուրքիայի հետ սահմանների մասին մի թեզ։ Այդ փաստաթղթում Պետրոսը փաստացի ճանաչեց Վրաստանի գրավումը թուրքերի կողմից։ Թուրքիային անցավ Քարթլին (Թիֆլիս), Երևանի խանությունը, ադրբեջանական հողերը (Շամախի, Թավրիզ) և հյուսիսային իրանական հողերը (Ղազվին)»։


== Ծանոթագրություններ ==
Արզամասի շրջան

Արզամասի շրջան (ռուս.՝ Арзамасский район), մունիցիպալ շրջան Ռուսաստանի Դաշնության Նիժնի Նովգորոդի մարզում։
Ստեղծվել է 1929 թվականին։ Վարչական կենտրոնը՝ Արզամաս։


== Աշխարհագրություն ==
Շրջանի տարածքի մակերեսը կազմում է 2017 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 43281 մարդ։ Բնակչության խտությունը կազմում էր 21,46 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)